Aḍris aseklan yettili di yal tawsit seg tewsatin yettwarun. J. VINCENT, deg wawal-is ɣef wullis deg wungal yenna-d: ullis d tafekka n yal ungal1. Ma nerza ɣer wazal i as-rran yimnuda d yimaẓrayen i wullis ad ten-naf ur mxallafen ara s waṭas, G. GENETTE d yiwen gar-asen imi yeḥseb ullis d aḥric deg tsekla, ɣur-s ullis yeskan-d ini asiwlan d yinaw imawi, neɣ irawi i ibubben assaɣ n uneḍruy neɣ tamazrart n yineḍruyen. Ullis d amseḍfer n tigawin n tilawt neɣ n usugen2. Ay-agi yettak-aɣ kra n takti belli mačči d tawtilt ad ilin yineḍruyen deg wullis qqnen ɣer tilawt, imi yezmer ad d-asen s wudem n usugen. Tuget d tenmeẓla d snat n tulmisin n wullis, i nezmer ad d-nesbadu d tasiwelt n tigawin yemseḍfaren3. Ma si tama n